open-index/open-wikipedia-markdown huggingface dataset:
Blå (film)

***Blå*** (fransk: *Trois couleurs : Bleu*) er en fransk-polsk dramafilm fra 1993, regissert og produsert av den polske regissøren Krzysztof Kieślowski. Han skrev også manuset til filmen sammen med Krzysztof Piesiewicz. Den er den første filmen i *[[Tre farger-trilogien]]*, som tar for seg hvert av de tre idealene fra den franske revolusjon.

## Handling
Julie, kone til en berømt komponist Patrice de Courcy, må takle ektemannen og datterens død i en bilulykke hun selv overlevde. På sykehus, forsøker Julie selvmord ved overdose, men klarer ikke å svelge pillene. Når hun ringer til Olivier, en ugift tidligere samarbeidspartner av ektemannen som alltid har beundret henne, tilbringer hun en natt med ham før hun sier farvel. Hun tømmer familie-hjemmet og legger det ut for salg, og finner en leilighet i Paris uten å fortelle noen.

Julie tar avstand fra alle tidligere minner, og tar avstand fra tidligere vennskap. Selv om hun ikke lenger blir anerkjent av moren sin, som sliter med Alzheimers sykdom. Til tross for sitt ønske om å leve mest mulig anonymt og alene, tvinger livet i Paris henne til å konfrontere fortiden som hun helst ikke vil møte. Hun blir motvillig venn med en eksotisk danser ved navn Lucille som har en affære med en av naboene, og hjelper henne når hun trenger moralsk støtte. 

## Medvirkende

* Juliette Binoche: Julie Vignon-de Courcy
* Benoît Régent: Olivier Benoit
* Charlotte Very: Lucille
* Emmanuelle Riva: Madame Vignon (moren til Julie)
* Florence Pernel: Sandrine

## Priser

* Filmfestivalen i Venezia 1993:
** Beste film
** Beste kvinnelige skuespiller: Juliette Binoche
** Beste cinematografi: Sławomir Idziak
* César du cinéma 1993:
** Beste kvinnelige skuespiller: Juliette Binoche
** Beste lyd
** Beste redigering
* Los Premios Goya:
** Beste europeiske film

## Filmtrilogien ''Blå'', ''Hvit'' og ''Rød''
*Blå* er den første filmen i Kieślowskis *[[Tre farger-trilogien]]*, som tar for seg hvert av de tre idealene fra den franske revolusjon; frihet, likhet og brorskap. De to andre filmene er *[[Hvit (film)|Hvit]]* (fra 1994; om likhet) og *[[Rød (film)|Rød]]* (fra 1994; om brorskap).

*Rød* ble Kieślowskis siste film før han døde i 1996.

## Referanser


## Eksterne lenker
*
Rød (film)

***Rød*** (fransk: *Trois couleurs : Rouge*; polsk: *Trzy kolory. Czerwony*) er en fransk-polsk romantisk dramafilm fra 1994, regissert og produsert av den polske Krzysztof Kieślowski. Han skrev også manuset til filmen sammen med Krzysztof Piesiewicz. *Rød* handler om brorskap og forteller historien om hvordan livet til to personer som i utgangspunktet ikke har noe til felles, gradvis blir viklet inn i hverandre.

Filmen ble meget godt mottatt av anmelderne. 

## Medvirkende
* Irène Jacob: Valentine Dussaut
* Jean-Louis Trintignant: Joseph Kern
* Jean-Pierre Lorit: Auguste Bruner
* Frederique Feder: Karin

## Priser
Filmen ble tildelt 16 priser, blant annet Bodil-prisen i kategorien beste ikke-amerikanske film. Den ble også nominert i fire Oscar-kategorier.

## Filmtrilogien ''Blå'', ''Hvit'' og ''Rød''
*Rød* ble Kieślowskis siste film før han døde i 1996. Den er den tredje filmen i Kieślowskis *[[Tre farger-trilogien]]*, som tar for seg hvert av de tre idealene fra den franske revolusjon; frihet, likhet og brorskap. De to første filmene er *[[Blå (film)|Blå]]* (fra 1993; om frihet) og *[[Hvit (film)|Hvit]]* (fra 1994; om likhet).

## Referanser


## Eksterne lenker
*
Erik Eriksson (DJ)

**Erik Eriksson** (født 1967), også kjent som **DJ Friendly**, er en norsk DJ og radioprogramleder for NRK, hvor han over flere år hadde sitt eget radioprogram, *DJ Friendly.* 

Eriksson ble født i Stavanger. Han var tilknyttet NRK P3 fra 1995 til 2016. Han medvirket i radioprogrammene *[[Roxrevyen]]* og *Plysj* før han fra 1997 fikk sitt eget radioprogram, *DJ Friendly*, der han presenterte elektronisk musikk. Sendingene ble i en periode også sendt på NRK P13. Siste sending av *DJ Friendly* ble sendt 9. januar 2016. Vedtaket om nedleggelsen av programmet var ifølge Eriksson tatt mot hans vilje. Beslutningen utløste sterke reaksjoner fra lytterne, og saken ble blant annet tatt opp i Kringkastingsrådet høsten 2015. Etter tiden i NRK har han produsert podcaster på musikktjenesten Beat.

Høsten 2006 ble han kåret til årets DJ under *[[Radiodagene]]*.

Eriksen er onkel til Idol-vinner 2016, Marius Samuelsen.

## Referanser
Kronotsky

**Kronotsky** er en stratovulkan på Kamtsjatkahalvøya i Russland. Den ligger i Kronotskij naturreservat øst for Kronotskojesjøen, Kamtsjatkas største innsjø. Den har en høyde på  meter over havet og siste større utbrudd var  f.Kr..

Vulkanen har en framtredende symmetrisk konisk form, sammenlignbart med Fuji-san i Japan og Mayon på Filippinene. Vulkankrateret på toppen er tettet igjen av en vulkansk plugg, og toppen er dekket av is. Fjellet har et radialt dreneringsmønster som strekker seg nedover fra krateret med opptil 200 meter dype daler.

## Referanser
Forvaltningsrevisjon

**Forvaltningsrevisjon** er systematiske vurderinger av økonomi, produktivitet, måloppnåelse og virkninger ut fra politiske myndigheters vedtak og forutsetninger.

Definisjonen innebærer at man under revisjon av en offentlig virksomhet for eksempel kan fokusere på om

* forvaltningen bruker ressurser til å løse oppgaver som samsvarer med politiske vedtak og forutsetninger,
* forvaltningens ressursbruk og virkemidler er effektive i forhold til målene som er satt på området,
* regelverket etterleves,
* forvaltningens styringsverktøy og virkemidler er hensiktsmessige,
* beslutningsgrunnlaget fra administrasjonen til de politiske organer samsvarer med offentlige utredningskrav
* resultatene i tjenesteproduksjonen er i tråd med politiske forutsetninger og/eller om resultatene for virksomheten er nådd.

Begrepet viser til en egen fagdisiplin innen offentlig revisjon, og utføres på alle forvaltningsnivåer. I Norge er det blitt utført denne type revisjonsgjennomganger siden slutten av 1980-tallet, tiltakende med årene, og med en særlig sterk vekst de siste årene. I dag antar forvaltningsrevisjon samme omfang som regnskapsrevisjon (finansiell revisjon) i revisjon av offentlig sektor.

På nasjonalt nivå er det Riksrevisjonen som på vegne av Stortinget utøver forvaltningsrevisjon. På fylkeskommunalt og kommunalt nivå utføres forvaltningsrevisjon av kommunalt eide eller private revisjonsenheter på oppdrag fra de politisk oppnevnte kontrollutvalgene.
For Riksrevisjonen er kravet om å gjennomføre forvaltningsrevisjon nedfelt i egen lov, mens det for de andre forvaltningsnivåene er inntatt tilsvarende krav i kommuneloven.

Forvaltningsrevisjon skal skje i henhold til god revisjonsskikk og standarder på området. Standardene baserer seg på internasjonale prinsipper og standarder, blant annet fastsatt av International Organization of Supreme Audit Institutions (INTOSAI) og Institute of Internal Auditors (IIA). I Norge har både Riksrevisjonen og Norges Kommunerevisorforbund utarbeidet standarder og veiledere for gjennomføring av forvaltningsrevisjon.

Internasjonalt benyttes ofte betegnelsen «Performance Audit».

## Eksterne lenker
* Riksrevisjonen
* Norges Kommunerevisorforbund
* Rogaland Revisjon
* Revisjon Midt-Norge
Hvit (film)

***Hvit*** (polsk: *Trzy kolory: Bialy*) er en fransk-polsk dramakomedie fra 1994, regissert og produsert av polske Krzysztof Kieślowski. Han skrev også manus sammen med Krzysztof Piesiewicz. Den er den andre filmen i *[[Tre farger-trilogien]]*, som tar for seg hvert av de tre idealene fra den franske revolusjon.

## Handling
Den unge polakken Karol blir skilt fra sin kone i Paris etter en nedverdigende rettssak og opplever deretter tilværelsen som meningsløs. Han har verken jobb eller bopel og havner dermed på bunnen av samfunnet. Gjennom et tilfeldig møte med en landsmann får han sjansen til reise tilbake til Polen. Forutsetningen er at han må ta livet av noen som selv ønsker å dø. Han møter et Polen i forandring og mulighetene er store for å slå seg opp finansielt, noe han utnytter til fulle. Karol blir etterhvert ganske rik, men har ikke glemt hatet han føler overfor sin ekskone.

## Om filmen

### Anmelderne
Filmen ble godt mottatt av anmelderne, noe som gjenspeiles i at den har fått så mye som 89 % på Rotten Tomatoes. Roger Ebert gav den 3,5 av 4 stjerner. 

Den ble også godt mottatt av de norske anmelderne. Blant annet så gav både *[[VG]], [[Aftenposten]]* og *[[Dagbladet]]* den terningkast fem, mens *[[Dagsavisen]]* gav den fire.

### Priser
Den vant Sølvbjørnen for beste regi (Krzysztof Kieślowski) under Filmfestivalen i Berlin.

## Medvirkende
* Zbigniew Zamachowski: Karol Karol
* Julie Delpy: Dominique Vidal
* Janusz Gajos: Mikołaj
* Jerzy Stuhr: Jurek
* Aleksander Bardini: Le notaire (advokaten)
* Grzegorz Warchoł: L'élégant (den elegante mannen)
* Cezary Harasimowicz: L'inspecteur (inspektøren)
* Jerzy Nowak: Le vieux paysan (den gamle bonden)
* Jerzy Trela: Monsieur Bronek
* Teresa Budzisz-Krzyżanowska: Madame Jadwiga

## Filmtrilogien ''Blå'', ''Hvit'' og ''Rød''
*Hvit* er den andre filmen i Kieślowskis *[[Tre farger-trilogien]]*, som tar for seg hvert av de tre idealene fra den franske revolusjon; frihet, likhet og brorskap. I *Hvit* er temaet likhet. De to andre filmene er *Blå* (fra 1993; om frihet) og *[[Rød (film)|Rød]]* (fra 1994; om brorskap).

*Rød* ble Kieślowskis siste film før han døde i 1996.

## Referanser


## Eksterne lenker
*
Irène Jacob

**Irène Jacob** (født 15. juli 1966 i Paris) er en franskfødt sveitsisk skuespiller.

## Filmografi i utdrag

* *[[Veronikas to liv]]* (1990)
* *[[Rød (film)|Rød]]* (1994)

## Priser

* Filmfestivalen i Cannes 1991: Beste kvinnelige skuespiller (*[[Veronikas to liv]]*)

## Bøker
Irène Jacob er forfatter av boka *Big bang* som ble publisert i 2019.

## Referanser


## Eksterne lenker
* 

* 
* Fanside
Tommy Kvarsvik

**Tommy Kvarsvik** (født 1. desember 1983 i Odda) er en norsk forfatter og oversetter.

Han har jobbet som tegneserieforfatter av Donald Duck-historier for det nederlandske forlaget Sanoma Uitgevers, i tillegg til å være oversetter for norsk *[[Donald Duck & Co]]*. Kvarsvik har dessuten publisert en novelle i tidsskriftet *[[Vinduet]]* og har blant annet utdanning ved Forfatterstudiet i Bø og mastergrad i nordisk språk og litteratur ved Universitetet i Agder. Han har også studert digital mediadesign.  

## Referanser
Margerittruten

**Margerittruten** (dansk: *Margueritruten*) er en dansk turistrute med 3500&nbsp;km spesielt oppmerkede veier forbi de mest varierte landskap og 1000 større og mindre severdigheter i Danmark.

Ruta følger et minimum av hovedveier og flest mulig sjarmerende landeveier og slynger seg gjennom hele Danmark. Skiltingen består av en stilisert margeritt kombinert med en pil som viser hvor man skal svinge av. Ruta er tegnet inn på de fleste nyere kart og i turistbrosjyrer, men lite beskrevet – man må oppdage den selv.

Ruta ble indvidd den 21. april 1991 av Dronning Margrethe II. Navnet er valgt etter dronningens yndlingsblomst. Dronning Margrethe kalles også *Daisy*, engelsk for margeritt.

I den senere tid har det også blitt opprettet lignende ruter i Sverige. Dog disse er merket med den samme Margueritblomsten, kaller svenskene rutene kun for turistveier. Det er også et lignende prosjekt i Norge hvor det opprettes et nettverkt av nasjonale turistveier med egen skiltdesign.

## Litteratur
*Nykrog, Thomas: *Danmark rundt ad Margueritruten*, Politikens rejsebøger, Politiken, 2007.
*Neslein, Peer: *Marguerit-Ruten*, Neslein, 1992.
**Danmark rundt ad Marguerit-ruten*, Turismens Fællesråd, 1991.

## Eksterne lenker
* VisitDenmark: Margueritruten
Wolfe Tones

**Wolfe Tones** er en irsk musikkgruppe, med navn etter opprøreren Wolfe Tone. Navnet inneholder også et ordspill; en *wolf tone* er en skrikende tone som kan komme når man spiller på strengeinstrumenter. De har et sterkt fokus på irske opprørssanger, men har også spilt inn vanlige folkesanger.

Bandet ble grunnlagt tidlig i 1960-årene, og har spilt sammen siden. Opprinnelig bestod den av brødrene Derek og Brian Warfield og deres venn Noel Nagle, og senere sluttet Tommy Byrne seg til dem. 

Deres åpne republikanske standpunkt har vært kontroversielt. På et av deres album, *Let the People Sing*, er bildene av bandmedlemmene på coveret tatt inne i Long Kesh, som de inne i coveret omtaler som *Long Kesh Concentration Camp*; fengselet ble brukt spesielt til paramilitære fanger. I 1980-årene var det i praksis ikke tillatt å spille musikken deres på irsk radio. Noe senere ble den også forbudt på Aer Lingus' fly, etter at unionistpolitikerne sammenlignet sangene med Osama bin Ladens taler.

I 2002 forlot Derek Warfield gruppen for å begynne en solokarriere, men resten av bandet fortsatte å turnere sammen, sist i 2004. Pr. 2006 planlegger de en ny turné til noen spesielt utvalgte steder.

Deres kjente opprørssang, «Celtic Symphony», ble skrevet av Brian Warfield i 1987 for Celtic FCs hundreårsjbileum. Andre kjente sanger er «Joe McDonnell», om livet og døden til IRA-medlemmet Joe McDonnell som var den femte som døde under sultestreiken i 1981 og «A Nation Once Again», som i en undersøkelse foretatt av BBC ble kåret til beste sang innen kategorien verdensmusikk. 

## Referanser


## Eksterne lenker
* 
*
Helena Christensen

**Helena Christensen** (født 25. desember 1968 i København) er en internasjonalt kjent Victoria's Secret-modell som har hatt store kontrakter verden over i løpet av sin karriere. Hun har en sønn.

## Referanser


## Eksterne lenker
* 
*
Jennifer Garner

**Jennifer Garner** (født 1972) er en amerikansk skuespiller. En av hennes mest kjente roller er «Sydney Bristow» i TV-serien *[[Alias (TV-serie)|Alias]]*. Hun har også spilt i filmer som *[[Juno (film)|Juno]]*, *[[Elektra (2005)|Elektra]]*, *[[Daredevil]]* og *[[13 snart 30]]* (*13 going on 30*).

Garner spilte også en av hovedrollene i filmen *Valentine's Day*, som hadde premiere i februar 2010.

## Filmografi (utvalg)
* 1997 – ''Harry bit for bit''
* 2000 – ''Dude, Where's My Car?''
* 2001 – ''Stealing Time''
* 2001 – ''Pearl Harbor''
* 2002 – ''Catch Me If You Can''
* 2004 – ''13 snart 30''
* 2007 – ''The Kingdom''
* 2008 – ''Juno''
* 2009 – ''Ghosts of Girlfriends Past''
* 2010 – ''Valentine's Day''
* 2012 – ''The Odd Life of Timothy Green''
* 2013 – ''Dallas Buyers Club''
* 2016 – ''Nine Lives''
* 2018 – ''Love, Simon''

## Privatliv
Den 29. juni 2005 giftet Jennifer Garner seg med skuespillerkollega Ben Affleck. De skilte seg i 2018, og fikk delt foreldreansvar for sine tre felles barn.

## Referanser


## Eksterne lenker
* 
*
Janet Norton Lee Bouvier Auchincloss Morris

**Janet Norton Lee Bouvier Auchincloss Morris** (født 3. desember 1907, død 22. juli 1989) var mor til USAs førstedame Jacqueline Kennedy Onassis. 

Hun var datter av James Thomas Lee (1877–1968) og Margaret A. Merritt (1878–1943). Hun ble gift i 1928 med John Vernou Bouvier III (1891–1957) og fikk med han døtrene Jacqueline (1929–1994) og Caroline (1933–). I 1940 ble hun skilt, og ble senere gift med Hugh Auchincloss (1897–1976). De fikk to barn sammen; Janet (1945–1985) og James (1947–). 

Janet Norton Lee Bouvier Auchincloss Morris ble kjent i USA da svigersønnen John F. Kennedy ble valgt til president i 1960, og hun deltok flere ganger i offisielle sammenhenger. Hun stilte flere ganger som vertinne ved Det hvite hus når datteren ikke kunne delta pga. sykdom eller andre plikter.

På midten av 1980-tallet ble hun rammet av Alzheimers og ble da tatt vare på av sine døtre. Hun døde i 1989, 81 år gammel.

## Referanser


## Litteratur
* *Janet and Jackie: The Story of a Mother and Her Daughter, Jacqueline Kennedy Onassis*, by Jan Pottke.
* «Obituary of James Thomas Lee», *[[The New York Times]]*, 4. januar 1968.
Halvdan Ragnarsson

**Halvdan Ragnarsson**, også kalt **Halvdan Kvitserk**, tilnavnet betyr at han gikk med en hvit skjorte, var en av de mange sønnene til den legendariske norrøne krigeren og helten Ragnar Lodbrok og hans hustru Åslaug Sigurdsdatter. Kildene om Halvdan er sparsommelige og tildels selvmotsigende. *[[Ragnar Lodbroks saga]]* refererer bare til ham som «Hvitserk».

Halvdan Kvitserk herjet England sammen sine brødre, i første rekke med Ivar Beinlause, i 855, og han ble senere en av lederne av Den store hedenske hæren. Han hersket over London i årene 871-872. Han fikk slått mynter med sitt bilde.

I 875 erobret han Northumbria hvor det allerede var store grupper med norrøne innflyttere, i første rekke fra Danmark. Halvdan gjorde seg selv til konge av den mest betydningsfulle byen i nordlige England, Jorvik som siden ble kjent som York. Etter sigende var han meget upopulær på grunn av hans påståtte grusomhet, noe som ikke er usannsynlig. Han falt i stridigheter under et nytt vikingtokt i 877. I Jorvik ble han erstattet av to nye konger som fylte tomrommet etter ham, enten direkte etter hans død eller i 883.

Halvdan Kvitserk nevnes ofte som svensk ettersom han knyttes til den svenske kongeslekten gjennom faren Ragnar Lodbrok, men han var nok mest sannsynlig dansk. Hans brødre var foruten Ivar beinløse, Sigurd Orm-i-auga Ragnarsson, Ubbe Ragnarsson, Bjørn Jernside Ragnarsson, Rathbarth Ragnarsson, Dunyat Ragnarsson, Agnar Ragnarsson, Regnald Ragnarsson, Eirik Vindhatt Ragnarsson, og Fridleiv Ragnarsson.

## Se også
* Liste over kongene av Jorvik

## Referanser
Uløya

**Uløya** (nordsamisk: *Ulisuolu*) er ei øy i Skjervøy og Nordreisa kommuner i Troms. Øya ligger på østsiden av Lyngenfjorden. Den har et areal på .

Navnet Uløy kan være fornorsket versjon av det samiske navnet. 

Hele Uløya lå i Skjervøy kommune fra 1886 da Nordreisa ble skilt ut fra Skjervøy, til 1972. I 1972 ble den sørvestlige delen av øya overført til Nordreisa.

På sørvestspissen av Uløya ligger handelsstedet Havnnes (Hamnnes) i Nordreisa kommune. Stedet er blant annet kjent som hjemstedet til «Mor Lyng» (Ovidia Fredrikke Lyng) i første halvdel av 1800-tallet. Handelsstedet har vært eid av familien Giæver siden 1868. Per 2021 har Havnnes/Hamnnes ca. 30 innbyggere (33 for hele Nordreisas del av Uløya). Herfra er det veiforbindelse til Vest-Uløy som ligger mot Lyngen. I Skjervøy kommune på østsiden av øya ligger bygda Uløybukta. Derfra kommer blant annet Hermod Bjørkestøl.

Det er fergeforbindelse mellom Havnnes og Uløybukta på Uløya, og Rotsund på fastlandet. Tidligere var fergeforbindelsen til Uløybukta på Klauvnes helt i nordenden av bygda.

## Referanser


## Eksterne lenker
* Havnnesfestivalen
* Nord-Troms Museum: Rotsund – Havnnes
Siegfried Wagner

**Siegfried Helferich Richard Wagner** (6. juni 1869 i Tribschen – 4. august 1930 i Bayreuth) var en tysk komponist og sønnen til Richard og Cosima Wagner. Han var også Franz Liszts barnebarn. Siegfried Wagner var en veldig produktiv komponist. Han skrev flere operaer enn sin far, men ingen er blitt en del av det normalt oppførte operarepertoiret. I 1869 begynte han å dirigere i festspillhuset i Bayreuth og rundt omkring i Tyskland. Siegfried Wagner var kunstnerisk sjef for festspillene i Bayreuth fra 1908 til 1930.

Siegfried Wagner var biseksuell og hadde liten interesse for ekteskap. Ikke desto mindre ble det arrangert et møte i 1914 ved festivalen i Bayreuth, hvor den dengang 45-årige Siegfried Wagner ble introdusert for den 17-årige Winifred Klindworth. De ble gift den 22. september 1915, og man forventet at ekteskapet ville gjøre en ende på hans biseksualitet, og de dermed forbundne skandaler.

Siegfried og Winifred Wagner fikk fire barn:

* Wieland (1917–1966)
* Friedelinde (1918–1991)
* Wolfgang (1919–2010)
* Verena (1920-2019)

Siegfried Wagner fikk også et barn på siden, Walter Aign, med en prestedatter. Mens Siegfried Wagner levde, var Walter Aign ansatt som repetitør ved festivalen. Han ble allikevel sparket av Winifred Wagner, da hun overtok ledelsen etter sin mann.

## Operaer av Siegfried Wagner

* *[[Der Bärenhäuter]]* (1898)
* *[[Herzog Wildfang]]* (1900)
* *[[Der Kobold]]* (1903)
* *[[Bruder Lustig]]* (1904)
* *[[Sternengebot]]* (1906)
* *[[Banadietrich]]* (1909)
* *[[Schwarzschwanenreich]]* (1910)
* *[[Sonnenflammen]]* (1912)
* *[[Der Heidenkönig]]* (1913)
* *[[Der Friedensengel]]* (1914)
* *[[An allem ist Hütchen schuld!]]* (1915)
* *[[Das Liebesopfer]]* (1917)
* *[[Der Schmied von Marienburg]]* (1920)
* *[[Rainulf und Adelasia]]* (1922)
* *[[Die heilige Linde]]* (1927)
* *[[Wahnopfer]]* (1928)
* *[[Walamund]]* (1928–29)
* *[[Wernhart]]* (1929)
* *[[Das Flüchlein, das Jeder mitbekam]]* (1929)

## Referanser


## Litteratur
* Jonathan Carr: *The Wagner Clan: The Saga of Germany's Most Illustrious and Infamous Family*, Grove Atlantic, 2007
Liste over kongene av Jorvik

**Konge av Jorvik** var en tittel knyttet til de norrøne herskerne av Jorvik, det norrøne navnet på den senere byen York. Den hersker som styrte Jorvik behersket ofte også store deler av Northumbria, området De fem burger, øya Man i Irskesjøen og Dublin med omgivelser på Irland. Kongene av Dublin tok makten i Jorvik, og senere annekterte kongene av Wessex byen og områdene rundt, hvorpå herskeren av Jorvik ble en underkonge.

Halvdan Ragnarsson (død 877) var den første konge av Jorvik og den avsatte kongen av Norge, Eirik Blodøks (død 954) var den siste kongen av Jorvik da kong Edred av England erobret Jorvik for siste gang. Byen og området ble da overtatt av jarlen av York som styrte det tidligere uavhengige kongedømmet som et jarldømme på vegne av den engelske kongen.

## Liste over kongene av Jorvik
* Halvdan Ragnarsson (873 – 883)
* Godfred og Sie(g)fred (ca. 883 – 985)
* Knut (ca. 895 – ca. 899)
* Ethelwald (ca. 899 – 902) 
* Halvdan (ca. 902 – 910), *samstyre*
* Egil (også skrevet som *Eowils* eller *Ecwils*) (ca. 902 – 910), *samstyre*
* Ivar (ca. 902 – 910), *samstyre*
* *Uklart hvem som styrte* (ca. 910 – 919)
* Ragnvald av Irland (919 – ca. 921), *begynnelsen på det irske-norrøne dynastiet*.
* Sigtrygg den blinde (*Sihtric Caoch*) (ca. 921 – 927), *gift med søster av kong [[Adalstein av England|Adalstein av Wessex]]*
* Godfred og Olav (*Anlaf*) (927), *sønner av Sigtrygg, utvist av Adalstein*.
* Adalstein av Wessex (927 – 939), *invadert av Adalstein og underlagt Wessex inntil Adalstein dør 27. oktober 939. Det er første gangen at en konge i sørlige England styrer nord for elven Humber. Med Adalsteins død bryter det ut en 15 år lang strid om Northumbrias uavhengighet som heller ønsker å styre seg selv eller av norrøne ledere enn av engelskmenn sør for Humber.*
* Olav Godfredsson (ca. 940 – 941)
* Olav Sigtryggsson Kvåran (941 – 943)
* Ragnvald Godfredsson (943 – 944)
* Olav Sigtryggsson Kvåran (944), *gjeninnsatt*
* Edmund I av Wessex (944 – 946), *underlagt engelsk konge*.
* Edred av Wessex (946 – 947), *underlagt engelsk konge*.
* Eirik Blodøks (947 – 948), *tidligere konge av Norge* (930-934).
* Edred av Wessex (948), *underlagt engelsk konge*.
* Olav Sigtryggsson Kvåran (949 – 952), *gjeninnsatt*.
* Eirik Blodøks (952 – 954), *gjeninnsatt. Siste selvstendige konge av Jorvik når Edred av Wessex beseirer Eirik Blodøks i et slag.*

## Se også
* Ragnar Lodbrok
* Ivar Beinlause
* Liste over konger av Northumbria
* Liste over jarler av Northumbria
* Liste over jarler av Northumberland

## Eksterne lenker
* King List – Kongeliste (engelsk)
* The Rulers of Jorvik (York) – Kongeliste (engelsk)
Emmanuelle Béart

**Emmanuelle Béart** (født 14. august 1963 i Gassin i Frankrike) er en fransk skuespiller.

## Filmografi
* *La Belle Noiseuse* (1991)
* *[[Vennskap og kjærlighet]]* (1995) 
* ** (1996)
* *[[L'Enfer]]* (2005)
* *[[Kunsten å gjøre det slutt]]* (2005)

## Referanser


## Eksterne lenker
* 

* 
* Emmanuelle Beart blog – Photo gallery
Ingeborg Heldal

**Ingeborg Heldal** (født 1973) er en norsk journalist og redaktør. Hun har siden 2017 vært redaktør for kvinnemagasinet ''KK''. Hun ble norgeskjent i forbindelse med en episode knyttet til president Bill Clintons norgesbesøk i 1999. 

## Karriere
I 1992 flyttet Heldal til Trondheim for å studere tysk og historie. Etter det flyttet hun til Oslo for å ta sosialpedagogikk, og fikk i 1997 jobb som klasseforstander ved Uranienborg skole i Oslo, en stilling hun hadde til 2000.

Høsten 1999 ble Heldal rikskjendis da USAs president Bill Clinton tilfeldigvis stoppet opp og pratet med henne foran Slottet i Oslo. Clinton var på norgesbesøk da den aktuelle episoden inntraff. Pressen trakk øyeblikkelig parallellen til Monica Lewinsky, og dermed gikk bildene av henne og president Clinton verden over. Aviser og TV-stasjoner kontaktet henne og 19. november deltok hun på Fredrik Skavlans talkshow *[[Først & sist]]*. Hun var også gjest på nederlandsk TV. Året etter fikk hun en programlederjobb i NRK der hun ledet familieprogrammet *[[Ryk eller reis]]*. Høsten 2000 jobbet hun som utegående reporter i *[[Du skal danse mye]]*, og arbeidet samme høst med research og sketsjer til barneserien *Hjemmefronten* på NRK2. Våren 2001 var hun programleder for Melodi Grand Prix 2001 fra Tromsø. I 2001, 2002 og 2003 var hun programleder for det påskesendte barneprogrammet *[[Påskemorgen (TV-program)|Påskemorgen]]*. I 2008 var hun jurymedlem i det TV3-sendte programmet *[[Top Model Norge]]*.

I perioden 2002 til 2004 studerte hun journalistikk på Norsk journalisthøgskole i Oslo. Etter et kort oppholdt i *[[Se og Hør]]* i 2003, arbeidet hun i perioden 2004&ndash;2007 som skribent for kvinnemagasinet *[[KK (ukeblad)|KK]]*. Fra 2007 til 2012 var hun sjefredaktør i *[[Cosmopolitan (magasin)|Cosmopolitan]]*. Fra 2008 til 2010 var hun også en av programlederne for *[[Studio 5]]*. Fra 2012 til 2013 var hun journalist, filmanmelder og programleder i Viasat Film. I 2013 ble hun ansatt som redaktør i *[[Side2]]*, Nettavisens livsstilsmagasin for kvinner. I 2017 ble hun ansatt som redaktør for kvinnebladet *[[KK (ukeblad)|KK]],* hvor hun tidligere hadde jobbet som journalist.

## Familie
Hun ble i 2008 gift med journalist Halvor Haugen (født 1981).

## Referanser


## Eksterne lenker
* 
*  Tett på nett: Ingeborg Heldal (VG, 2000)
Vorterøya

**Vorterøya** (nordsamisk: *Virtá*) er ei øy i Skjervøy kommune i Troms. Vorterøya ligger vest for Kågen og nord for Uløya.  Øya har anløp av hurtigbåt, og høyeste punkt er Viten på 236 meter.

## Referanser


## Eksterne lenker
* https://vorteroya.com/
* Framtid i Nord: Ni døgn uten strøm
Mollisfossen

**Mollisfossen** (samisk: *Mollešgorži*, fra kvensk *Molliskurkkii*, noe som brøler eller maler i stykker) er en foss som ligger i Reisa nasjonalpark i Nordreisa kommune i Troms. 

Den totale høyden er 269 meter, og høyeste frie fall er 140 meter. Gjennomsnittlig bredde er 24 meter, og gjennomsnittlig volum er 6 kubikkmeter pr. sekund. Fossen ligger i Mollisjoki/Mollešjohka, som munner ut i Reisaelva noen hundre meter nedenfor fossen.

## Eksterne lenker
*  World Waterfall Database
* Kvenske stedsnavn i Nordreisa
Joe McDonnell

**Joe McDonnell** (irsk **Seosamh Mac Domhnaill**, født 14. september 1951, død 8. juli 1981) var et nordirsk medlem av Den provisoriske IRA (PIRA) som døde under sultestreiken i Nord-Irland 1981.

McDonnell ble født på Slate Street, en sidegate til den nedre delen av Falls Road i Belfast, og hadde ni søsken. Han gikk på en katolsk skole i nabolaget. I 1970 giftet han seg, og flyttet inn i sin svigerinnes hus i Lenadoon. Hennes hus var ett av bare to katolske i et protestantisk område, og det ble angrepet flere ganger.

Til tross for at han ikke var medlem av en illegal organisasjon eller hadde vært involvert i noen ulovlig aktivitet ble han internert på fangeskipet HMS «Maidstone». Der møtte han Gerry Adams, og begynte å bli involvert i militant republikanisme. Han ble senere flyttet til Long Kesh, der han satt i flere måneder. Etter løslatelsen sluttet han seg straks til PIRAs Belfastbrigade.

Under planleggingen av et brannbombeangrep på Balmoral Furnishing Company møtte han Bobby Sands. Under en skuddveksling mellom PIRA-medlemmene og sikkerhetsstyrker, Royal Ulster Constabulary og British Army, ble de to pågrepet sammen med Séamas Finucane of Seán Lavery. Alle ble dømt til fjorten års fengsel. Under rettssakene nektet de å akseptere at den britiske domstolen hadde jurisdiksjon i Irland.

Da sultestreiken begynte var McDonnell enig i aksjonistenes mål, men mente at sultestreik ikke var veien å gå, og ville heller gjennomføre en ulydighetskampanje. Han ble derfor ikke med i den første sultestreiken. Den endte etter at britene hadde gitt visse løfter, og da disse ikke ble fulgt opp begynte en ny runde. McDonnell var frustrert over det han så som løgner fra britene, og ble med. Under sultestreiken stilte han til valg for Sinn Féin til Dáil Éireann, og tapte såvidt i valgkretsen Sligo-Leitrim.

Etter 61 dager uten mat døde han den 8. juli 1981, som den femte av de sultestreikende. Han etterlot seg kone og to barn.

Bandet Wolfe Tones har spilt inn en sang om ham, «Joe McDonnell».

## Referanser
Ragna Nielsens vei (Oslo)

**Ragna Nielsens vei** (1–21, 2–40) er en vei på Tonsenhagen i Oslo i bydel Bjerke. Veien går fra Rødbergveien til Anna Rogstads vei. Veien fikk sitt navn i 1955 etter kvinnesakskvinnen og pedagogen Ragna Vilhelmine Nielsen (1845–1924).

## Referanser


## Litteratur
*
Wieland Wagner

**Wieland Wagner** (født 5. januar 1917 i Bayreuth, død 17. oktober 1966 i München) var en tysk operainstruktør og scenograf. 
## Liv og virke
Wieland Wagner var Siegfried Wagner og Winifred Williams' førstefødte, og Richard Wagners sønnesønn. Han tok utdannelse som maler og fotograf, og fikk tidlig scenografiske oppgaver ved Festspillene i Bayreuth (1937 *[[Parsifal (opera)|Parsifal]]*, 1943 *[[Die Meistersinger von Nürnberg]]*. 

Wagner ble Hitlerjugend-medlem allerede i 1933. Han kjente Adolf Hitler personlig, og benyttet kjennskapet til egen fordel i en maktkamp med andre aktører i Bayreuth-festivalen, blant annet moren, den kunstneriske lederen Heinz Tietjen og scenografen Emil Preetorius). Under de såkalte *«Kriegsfestspiele»* i 1943/1944 hadde han ansvaret for scenografien til *[[Die Meistersinger von Nürnberg]]*, den eneste operaen som ble oppført i den sesongen. Medvirkende ved oppføringen var blant andre Hitlerjugend, BDM og personer fra *SS-Standarte Wiking*.» Han ble medlem av NSDAP i 1938. 

Etter krigen ble Wagner idømt bot som medløper. Han tok fullstendig avstand fra sin brune fortid. 

Etter at festivalens ble gjenåpnet i 1951, var han kunstnerisk leder av Bayreuth-festivalen, mens broren Wolfgang  sto for den kommersielle driften. Wieland Wagner ble en innovativ regissør og scenograf som ikke var redd for å bryte med festivaltradisjonene. Han har fått æren av å innføre en ny, post-moderne oppføringsstil, som tross et abstrakt scenespråk og en suggestiv lysregi satte musikken i første rekke. Han arbeidet med sin tids beste sangere og dirigenter.

I 1965 ble han tildelt ordenen *[[Pour le Mérite]]*. Etter at han døde av lungekreft i 1966, ledet broren Wolfgang festspillene alene fram til 2008.

## Referanser


## Litteratur
* Jonathan Carr: *The Wagner Clan: The Saga of Germany's Most Illustrious and Infamous Family*, Grove Atlantic, 2007

## Eksterne lenker
*
Forschungs- und Gedenkstätte Normannenstraße

**Forschungs- und Gedenkstätte Normannenstraße** i det tidligere Stasihovedkvarterets hus nr. 1 i bydelen Lichtenberg i Berlin er et forskningssenter og minnesmerke for ofrene for det politiske systemet i DDR. Den permanente utstillingen i de autentiske Stasilokalene omfatter bl.a. stasisjefen Erich Mielkes arbeidsværelser.

Senteret drives av foreningen *Antistalinistische Aktion Berlin-Normannenstraße* som ble grunnlagt sommeren 1990 av borgerrettsforkjempere. Foreningens formål er å bygge opp et minnesmerke og sentrum for samling, bevaring, dokumentasjon, bearbeidelse og utstilling av gjenstander og dokumenter knyttet til DDR-diktaturet, samt forskning på DDR. 

## Eksterne lenker
*
Janina Gavankar

**Janina Ziona**, eller bare **Janina Z**, er en amerikansk skuespiller og musiker av indisk og nederlandsk avstamming.

Gavankar har utdannelse som klassisk pianist, sanger og slagverk for orkester. Hun tok hovedfag i teater i Chicago i løpet av sine høyskoleår.

På et tidspunkt var Gavankar medlem av en sanggruppe, *Endera*. De signerte for et underselskap av plateselskapet Universal og utga et album, og gjennomførte en kortvaring konsertturne før gruppa ble oppløst. Gavankar har deltatt i teaterforestillinger, reklamefilmer, kortfilmer, uavhengige filmer foruten filmene *[[Barbershop (film)|Barbershop]]* og oppfølgeren *[[Barbershop 2: Back in Business]]*.

I 2004 flyttet Gavankar til Los Angeles. Hun spilte i filmen *[[Bull Run]]*. Hun spiller også rollen som Papi i TV-serien *[[The L Word]]*, fjerde sesong (2007).

Internasjonalt er hun mest kjent for å være vert i den interaktive søkemotoren MsDewey.com.

## Triviell informasjon
* Gavankars far er Pete Gavankar, produsent av RD Burmans eneste amerikanske album «Pantera».
* Hun samarbeidet på et musikalsk prosjekt i India sammen med Pratichee fra gruppa Viva, og Navraaz.
* Hun deltok i musikkvideoen til San Francisco-gruppa Recliner for deres singel «Float Away».

## Referanser


## Eksterne lenker
* 
* 
* Janina's official deviantART profile
* Janina is Ms. Dewey er en interaktiv søkemotor
* Intervju med Janina på ''Red Hot Planet''.
Euhemeros

**Euhemeros** (gresk Εὐήμερος, «lykkelig»; «framgangsrik») (virksom på slutten av 300-tallet f.Kr., død omkring 260 f.Kr.) var en gresk filosof og mytograf ved hoffet til Kassandros, konge av Makedonia. Euhemerus' fødested er usikkert og omdiskutert, Messina på Sicilia eller Messene på Peloponnes er de mest sannsynlige stedene, men også Khíos eller Tegea har vært nevnt.

Euhemeros har gitt opphavet til begrepet *[[evhemerisme|euhemerisme]]* som forfekter at gudene opprinnelig var mennesker som etter døden ble gjenstand for gudsdyrkelse. Euhemerisme er altså en religionsforklaring som går ut på at gudene opprinnelig hadde vært høyættede mennesker. Etter sin død var de blitt opphøyet til guder. Gudene var altså guddommeliggjorte mennesker.

## Euhemerisme

Han er hovedsakelig kjent for en rasjonell fortolkningsmetode, karakterisert som euhemerisme, som behandler mytologiske redegjørelser som en refleksjon av historiske hendelser, men formet av gjenfortelling og tradisjonelle skikker.

Det intellektuelle klima var forberedt for denne utviklingen, slik Jean Seznec observerte ved begynnelsen av hans *Overlevelsen av de hedenske guder*. Rasjonaliserende filosofisk spekulasjon om det guddommelige i den menneskelige sjel og nyere historie av Aleksander den store dionysiske ekspedisjon til India på samme vis hadde forberedt vegen. 

I den skeptiske filosofiske tradisjon til Theodoros fra Kyrene og dennes elever formet Euhemeros en ny metode for tolkningen av samtidens religiøse forestillinger. Selv om han verk er gått tapt, var omdømmet til Euhemeros at han mente at det meste av gresk mytologi kunne bli tolket som naturlige hendelser som senere fikk overnaturlige karaktertrekk. Ved å leve ved hoffet til generasjonen som fulgte de overmenneskelige trekkene til Aleksander den store og hans påfølgende guddommeliggjøring, med den samtidige guddommeliggjøringen av Selevkid-dynastiet og ‘faraoiseringen’ av Ptolemeerdynastiet i en fusjon av hellenistiske og innfødte egyptiske tradisjoner, førte til at Euhemeros ble trenet i rasjonell filosofering sentralt i den hellenistiske kultur; de to anleggene møttes i hans materialistiske rasjonalisering av greske myter. 

«Euhemeros kan bli kreditert som forfatteren som systematiserte og forklarte en eldgammel og omfattende akseptert og populær myte, det vil si at den guddommelige linje mellom guder og mennesker er ikke alltid like klar,» slik blant andre forfatteren Spyridakis har observert.

## Referanser
Kieran Doherty

**Kieran Doherty** (irsk **Ciarán Ó Dochartaigh**, født 16. oktober 1955, død 2. august 1981) var et nordirsk medlem av Den provisoriske IRA (PIRA) fra Andersontown i Belfast. Han var den åttende av ti som døde under sultestreiken i Nord-Irland 1981.

I august 1976, mens han var på vei for å plassere en bombe, ble varebilen Doherty kjørte fulgt av politiet. Han klarte å kapre en annen bil, men ble tatt da han forsøkte å rømme fra denne. Han ble dømt til atten års fengsel for besittelse av skytevåpen og sprengstoff samt fire år for bilkapringen.

Doherty døde 25 år gammel under sultestreiken i Maze fengsel, også kjent som Long Kesh. Han hadde da ikke tatt til seg næring på 73 døgn, hvilket var den lengste tiden noen av de sultestreikende holdt ut, og bare ett døgn mindre enn Terence MacSwiney. Under sultestreiken ble han valt inn i Dáil Éireann for Cavan-Monaghan på den uavhengige listen Anti H-Block.

Hans kjæreste, Geraldine, visste ikke at han var medlem av PIRA før han ble arrestert, men hun ble involvert i å smugle brev inn og ut av Long Kesh. I David Beresfords bok *Ten Men Dead* gav hun sin beretning om sultestreiken.

## Referanser


## Eksterne lenker
*
Alf Larsen Whist

**Alf Larsen Whist** (født 6. august 1880 i Halden, død 16. juli 1962 i Oslo) var en norsk forretningsmann og kommissarisk statsråd i Quislings regjering. 

Han var NS-ombudsmann for næringslivet fra 1941, president i det NS-opprettede Norges Næringssamband i 1943 og minister uten portefølje i Vidkun Quislings andre regjering fra 2. november 1943 med særlig oppgave å lede og samordne arbeidet med landets forsyning og næringsliv, som det heter i Aftenpostens omtale av utnevningen. Han ble utenvnt til næringsminister 12. juni 1944.

Under landssvikoppgjøret i 1946 ble han dømt til livsvarig tvangsarbeid, fradømt allmenn tillit for alltid, inndragning av &nbsp;kr, erstatning på tre millioner kroner og 1000&nbsp;kr i saksomkostninger. To av dommerne anså hans forbrytelser som så alvorlige at de stemte for dødsstraff. Han ble benådet i 1952.

## Referanser


## Eksterne lenker
*
Raymond McCreesh

**Raymond Peter McCreesh** (irsk **Réamann Mac Raois**, født 25. februar 1957, død 21. mai 1981) var et nordirsk medlem av Den provisoriske IRA (PIRA), fra byen Camlough i South Armagh. Han var den tredje av ti som døde under sultestreiken i Nord-Irland 1981.

I juni 1976 forsøkte han sammen med Danny McGuinness og Paddy Quinn å utføre et bakholdsangrep mot en patrulje fra British Army på Mountain House Inn ved veien mellom Newry og Newtownhamilton. Sammen med et fjerde PIRA-medlem stjal de en bil fra en gård i Sturgan som de skulle rømme i etter angrepet. De ble observert da de la seg i stilling, og åpnet ild for tidlig på soldater som var på vei for å sjekke dem. Fjerdemann i bilen stakk av, og de løp inn i et gårdshus som ble omringet av soldater. Etter at de hadde forsøkt å skyte seg ut klarte den lokale katolske sognepresten å forhandle frem en overgivelse. En av soldatene som pågrep dem, visekorporal David Jones, ble senere drept av Francis Hughes.

McCreesh ble i mars 1977 dømt til fjorten års fengsel for drapsforsøk, besittelse av en rifle og ammunisjon, og medlemskap i PIRA. Han ble sendt til Maze fengsel, hvor han i 1981 ble med på sultestreiken. Han døde etter 61 døgn uten å ta til seg næring.

## Referanser
Magnor Midtun

**Magnor Jørgensson Midtun** (født 1932) er en bankmann, lokalhistoriker og Venstre-politiker.

I årene 1968&ndash;1990 var han  banksjef i Gulen Sparebank. Han var også medlem av kommunestyre og formannskap i åtte år og ble tildelt Kongens fortjenstmedalje i sølv i 2002.

Som historiker har han arbeidet med lokalhistorie fra Gulen, spesielt nærings- og organisasjonsliv og sagn og segn. Han skrev også Gulen Sparebanks 100-årshistorie.

Han har også i en rekke år medvirket i Håkonarspelet.

## Referanser


## Eksterne lenker
* Kjente personer fra Gulen
* Eivindvik før og no, tekster av Magnor Midttun
Lumbago

:*Se også [[Lumbago (band)]].*

**Lumbago** eller *hekseskudd* er en diagnose og samlebetegnelse på uspesifikke korsryggsmerter og inkluderer mange tilstander som har til felles at de gir smerter i lumbalcolumna (korsryggen). 

I de fleste tilfeller er det vanskelig å si nøyaktig hvor smertene sitter. Det er flere strukturer i og rundt den lavere delen av ryggsøylen som kan gi opphav til smerte. Lumbago skilles fra isjias ved at lumbago er lokalisert smerte i korsryggen, mens isjias er smerter som stråler fra ryggen og nedover i ene benet.

Lumbago er en akutt innsettende smertetilstand som ofte blir bra av seg selv innen få dager. Likevel kan den i sjeldnere tilfelle ha flere ukers varighet.

## Årsak
I korsryggen er det flere muskler som kan være årsak til smerte, særlig ved inaktivitet og over- eller feilbelastning. Ryggsøylen i korsryggen er ofte utsatt for holdningsfeil og skjevheter, skoliose. Dette kan gi overbelastning av muskulaturen langs ryggraden. Slitasjeforandringer i mellomvirvelskiver gir ofte smerter. Dette kan sees på røntgenbilder som reduserte skivehøyder og som forkalkninger langs kanten av rygghvirvlene. Ryggsmerter, nedsatt funksjon, svekket muskulatur og/eller svakheter i muskelsamspillet i hofte/rygg er veldig vanlig og skyldes ofte inaktivitet.  

Langs ryggsøylen går det ligamenter som kan bli betente og forårsake smerte.

## Behandling
Overordnet mål for behandling er å oppnå tilstrekkelig smertelindring til at pasienten kan gjenoppta normal aktivitet, fordi aktivitet i seg selv er et viktig tiltak for tilhelning. Kortvarig medikamentbehandling eller annen symptomlindrende tiltak som for eksempel manipulasjon kan være nødvendig. Prognosen er god ved akutte korsryggsmerter (grønne flagg), men symptomlindrende tiltak kan være nødvendig, selv om ingen spesifikke behandlingstiltak har dokumentert stor effekt på gruppenivå. 

## Referanser
Håkonarspelet

**Håkonarspelet** er et historisk spill som har blitt oppført i Hordaland og Sogn og Fjordane, første gangen i 1997.

Spelet er skrevet av Johannes Heggland og er i fem deler som er selvstendige en for hver sted det er oppført. Dette har blant annet vært på Marinebasen Haakonsvern, Fitjar og Seim i Hordaland og Eivindvik i Sogn og Fjordane.

Spelet har hatt skuespillere fra  Sogn og Fjordane Teater og Hordaland Teater i ledende roller og en rekke lokale skuespillere og statister i andre roller. Tanken var at spelet skulle oppføres hvert år, men det har vist seg å være vanskelig.

I 2000 ble alle delene satt sammen til et spill  og oppført på Bergenhus festning.

I forbindelse med markeringen av Tusenårsstedet Gulatinget  ble deler av spelet oppført.


File:Fra Håkonarspelet 233.jpg|Fra oppføringen av Håkonarspelet 
File:Fra Håkonarspelet 234.jpg|Fra oppføringen av Håkonarspelet 
File:Fra Håkonarspelet 235.jpg|Fra oppføringen av Håkonarspelet 


## Eksterne lenker
* Håkonarspelet på Fitjar
* Håkonarspelet på Seim 
* Håkonarspelet i Eivindvik
Eduard Hanslick

**Eduard Hanslick** (1825–1904) var en østerriksk musikkvitenskapsmann og en av sin tids mest innflytelsesrike musikkritikere.

Hanlick huskes i dag nesten utelukkende som en sterk tilhenger av den klassisk-romantiske skolen som sto mot den den nytyske skole i den såkalte *Musikstreit* som raste i Tyskland på 1800-tallet. Til den klassisk-romantiske skolens fremste representanter hører Brahms, Clara og Robert Schumann og søskenparet Fanny og Felix Mendelssohn, mens den nytyske skolen ble representert av blant andre Liszt, Wagner, Bruckner, Mahler og Hugo Wolf.

Hanslick virket i Wien, en av musikkens hovedsteder. Han var uhyre flittig som skribent som fikk en mye sterkere posisjon enn hans musikalske innsikt vel egentlig berettiget ham til. Gjennomslagskraften hans var så sterk at den kan ha medvirket til at Bruckner og Mahler ikke for alvor kom på konsertrepertoaret før på 1960-tallet, og for at Liszt ikke fikk anerkjennelse som komponist før mot slutten av 1900-tallet.

Hanslick ble kjent med Wagner i Marienbad 1845 og var opprinnelig velvillig innstilt til ham og hans musikk. Entusiasmen kjølnet imidlertid og Hanslick ble etterhvert regnet som en av Wagners heftigste kritikere og motstandere. I *[[Das Judenthum in der Musik]]* gikk Wagner til angrep på Hanslick ved å påstå at han var av jødisk herkomst og hevdet deretter at hans postulerte jødiske kritikerstil var antitysk.

## Referanser


## Litteratur
* 
* 

## Eksterne lenker
*
Idrettslaget Tjalg

**Idrettslaget Tjalg** (stiftet 10. september 1945) er et idrettslag fra Brønnøy i Nordland. Laget har tilhørighet i nordlige deler av Brønnøysund, samt nord og øst for byen, og ble innmeldt i Norges Idrettsforbund 25. april 1946.

Laget har ca. 700 medlemmer i forskjellige aktiviteter som allidrett, fotball, skiidrett, svømming og turn. Idrettslaget rekrutterer barn og ungdom først og fremst fra Salhus skole. Tidligere drev klubben også med friidrett; på 1980-tallet var dette den største gruppen i laget. IL Tjalg gjorde seg bemerket med en rekke store prestasjoner, både i Norge og Sverige. Noen av disse sto Bertil Storvik for, som hadde Roar Hoff som trener. Han tok tre medaljer i NM i kule, diskos og slegge.   

## Anlegg
Laget har egen fotballbane på Mo, som ligger ca. 5 km nord for Brønnøysund. Her ligger også klubbhuset hvor det er klubbrom, kjøkken, dusjer, garderober og garasje. På Gåsheia 7 km østenfor Brønnøysund har klubben en skihytte oppført i tømmer. Her ligger også lagets lysløype. På vinterstid er skihytta åpen for publikum søndager og onsdager.

## Eksterne lenker
* 
* Promo-video for Tjalgs (G)oldboys-lag
* Fotballseniorlaget sin hjemmeside (sist oppdatert 2009)
* Norges Fotballforbund: IL Tjalg - Fotball
Pål Steffen Andresen

**Pål Steffen Andresen** (født 1982) er en norsk fotballspiller som spiller for . 

Han har fire U-landskamper for . Han har også spilt for  og .

## Referanser


## Eksterne lenker
*
Pål Strand

**Pål Strand** (født 9. mars 1976) er en norsk tidligere fotballspiller som endte sin karriere som spiller for Raufoss. Strand kom tilbake til Raufoss i 2009 etter tidligere å ha spilt for ungdomsklubben Gjøvik/Lyn, Raufoss Idrettslag, HamKam og Lillestrøm Sportsklubb.

Strand hadde kontrakt med Lillestrøm Sportsklubb ut 2008-sesongen, men etter å ha blitt degradert til Lillestrøms andrelag på begynnelsen av året ble NISO involvert på Strands vegne, hvor blant annet leder Silje Vaadal kalte behandlingen av Strand for «mobbing» og «trakassering». Etter enighet om å avslutte arbeidsforholdet med Lillestrøm, signerte Strand en toårskontrakt for Hamarkam. Han gikk da vederlagsfritt. Strand debuterte for Hamarlaget i seriesammenheng hjemme mot Sportsklubben Brann den 28. juni 2008.

Strand var kjent for å han solid venstrefot og kunne spille flere posisjoner på banen. Han fikk to kamper for herrelandslaget til  mot henholdsvis  og  i 2001.

25. september 2012 kollapset Strand på trening med andrelaget til Raufoss. Etter en tur med luftambulanse til Ullevål sykehus fant de at han hadde en alvorlig hjertefeil. Stand la opp som spiller etter dette.

## Referanser


## Eksterne lenker
* 
* HamKam.no – Strands spillerstatistikk
*  Norsk Internasjonal Fotballstatistikk.no – Strands personprofil
Johan Petter Winsnes

**Johan Petter Winsnes** (født 1975) er en norsk fotballspiller som spilte for blant annet Lillestrøm Sportsklubb. Johan er tremenningen til Fredrik Winsnes.

Johan Petter Winsnes gikk til Rosenborg som junior fra Byneset, og fikk med seg der fem sesonger (to som senior). Han fikk ingen offisielle A-kamper i Rosenborg. Gikk så til Skeid, men ble kneskadet og valgte å bygge seg opp i Byåsen (1. divisjon). I 1999 gikk han til Moss, hvor hadde tre sesonger, før han kom til Lillestrøm.
Han var leid ut til Skeid i 2008.

## Tidligere klubber
* Byneset
* Skeid
* Byåsen 
* Rosenborg 
* Moss

## Referanser


## Eksterne lenker
*
9. serierunde i Premier League 2006/07

**9. serierunde i Premier League 2006/07** begynte 21. oktober klokka 13:45 på JJB Stadium og oppgjøret mellom Wigan Athletic og Manchester City. Runden avsluttes med Reading FC mot Arsenal FC på søndag ettermiddag klokka 17:00 på Madejski Stadium. 

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Khaled Mouelhi

**Khaled Mouelhi** (født 13. februar 1981) er en tunisisk fotballspiller som spiller for Espérance Sportive de Tunis. Han har også spilt for Lillestrøm Sportsklubb. Han kom fra den tunisiske klubben Club Africain.

## Referanser


## Eksterne lenker
*
Magnus Myklebust

**Magnus Waade Myklebust** (født 1985) er en norsk fotballspiller som spiller for Bergsøy Idrettslag. 

Han er fetter av tidligere Lillestrøm spiller og manager Jan Åge Fjørtoft.

Myklebust har tidligere spilt for Kongsvinger, Odd Grenland, Lillestrøm, Hødd og Gursken.

## Referanser


## Eksterne lenker
*